*Proiect*

**

**GUVERNUL REPUBLICII MOLDOVA**

**HOTĂRÂRE** nr. \_\_\_\_

din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025

Chișinău

**cu privire la modificarea unor hotărâri ale Guvernului**

**(evidența semnalărilor și evenimentelor de ordine publică)**

În temeiul art. 22 lit. c), d) și e) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, **Guvernul HOTĂRĂȘTE:**

**1.** Conceptul Sistemului informațional departamental „Evidența semnalărilor și evenimentelor de ordine publică”, aprobat prin Hotărârea Guvernului nr. 34/2023 (Monitorul Oficial al Republicii Moldova, 2023, nr. 69-70, art. 141) se modifică după cum urmează:

**1.1.** La punctul 1:

1.1.1. subpunctul 1) litera f), se completează cu textul „ , evenimente și incidente raportate direct de personalul Ministerului Afacerilor Interne;”

1.1.2. subpunctul 2) va avea următorul cuprins:

„2) informațiile cu privire la gestiunea evenimentelor desfășurate în spațiul public, cu incidență în domeniul de ordine și securitate publică și al fenomenului infracțional sau social, precum și:

a) evenimente și misiuni planificate, coordonate și gestionate în timp real de structurile Ministerului Afacerilor Interne;

b) evidența măsurilor de intervenție luate în urma semnalărilor, inclusiv detalii despre resursele alocate, ordinele de misiune și timpii de reacție;

c) incidente de ordin disciplinar și semnalări interne privind abateri sau neconformități în activitatea structurilor operaționale;

d) gestionarea fluxurilor de lucru pentru incidente de amploare, unde sunt implicate multiple structuri și este necesară coordonare unitară;”

1.1.3. se completează cu subpunctul 4), cu următorul cuprins:

„4) informații de analiză și raportare operațională, tactică și strategică pe domeniile de responsabilitate a subdiviziunilor Ministerului Afacerilor Interne și în vederea realizării activităților de Management Operațional;

**1.2.** Punctul 5 va avea următorul cuprins:

„SID Semnalări are următoarele sarcini:

1) asigurarea recepționării, înregistrării și prelucrării tuturor informațiilor privind semnalările, evenimentele și legitimările în domeniile de competență ale Ministerului Afacerilor Interne, ale autorităților administrative și ale instituțiilor din subordinea acestuia;

2) asigurarea interacțiunii informaționale prin intermediul platformei de interoperabilitate (MConnect) cu sistemele informaționale de stat, departamentale, teritoriale, în special cu Registrul de stat al populației, cu Registrul de stat al unităților de drept, cu Registrul de stat al conducătorilor de vehicule, cu Registrul de stat al vehiculelor, cu sistemele informaționale aflate în posesia Ministerului Muncii și Protecției Sociale și Ministerului Sănătății, cu Sistemul informațional automatizat al Serviciului național unic pentru apelurile de urgență 112 și cu Sistemul informațional integrat al organelor de drept;

3) integrarea și prelucrarea datelor privind resursele disponibile (personal, mijloace auto, echipamente etc.), facilitând dispunerea acestora în teren pentru asigurarea ordinii și securității publice și a misiunilor de serviciu;

4) generarea și actualizarea tabloului situațional în timp real, oferind factorilor de decizie informații structurate privind evenimentele în desfășurare, resursele implicate și măsurile întreprinse;

5) asigurarea securității informaționale la formarea și exploatarea resursei informaționale.”

**1.3.** La punctul 7:

1.3.1. subpunctul 1) litera n) va avea următorul cuprins:

“n) Hotărârea Guvernului nr. 16/2023 cu privire la organizarea și funcționarea Inspectoratului General pentru Migrație;”,

1.3.2. subpunctul 2) litera a) va avea următorul cuprins:

„a) Legea nr. 148/2023 privind accesul la informație de interes public;”

1.3.3. subpunctul 3) litera f) se abrogă;

**1.4.** La punctul 8:

1.4.1. subpunctele 1) și 2) vor avea următorul cuprins:

„1) *formarea resursei informaționale și gestionarea evenimentelor.* Funcțiile de bază în procesul de formare a bazei de date a SID Semnalări sunt funcțiile de înregistrare, actualizare și gestionare a datelor ce vizează evidența obiectelor informaționale și a măsurilor operaționale asociate semnalărilor și evenimentelor. Aceste funcții sunt exercitate conform scenariilor de bază:

a) înregistrarea inițială a obiectelor informaționale și alocarea resurselor operaționale relevante, inclusiv prin Subsistemul Informațional Integrat al Managementului Operațional (în continuare - SIIMO), care funcționează ca subsistem în SID Semnalări. În acest proces, fiecărui obiect informațional i se atribuie un identificator unic, păstrat pe întreaga durată a existenței acestuia în SID Semnalări;

b) actualizarea operațională a incidentelor și a resurselor implicate în timp real, în funcție de evoluția evenimentelor. Aceasta include modificarea și completarea datelor despre incidente, personal implicat, măsurile adoptate și rezultatele activităților și intervențiilor;

c) scoaterea din evidență a obiectelor informaționale prin schimbarea statutului acestora, în baza deciziei registratorului, fără eliminarea fizică a datelor;

d) arhivarea automată a datelor și menținerea acestora pentru o perioadă de 10 ani, conform reglementărilor în vigoare.

Informația se introduce în SID Semnalări doar în baza deciziei registratorului. Toate schimbările în sistem se păstrează în ordine cronologică.

2) *organizarea suportului informațional și gestionarea tabloului situațional*. Informațiile din baza de date a SID Semnalări sunt gestionate și oferite prin SIIMO, care asigură vizualizarea consolidată a incidentelor și resurselor disponibile pe hărți digitale, în funcție de nivelul de acces stabilit. Utilizatorii datelor din sistem sunt obligați să le folosească doar în scopuri legale. Nivelul de acces este stabilit în funcție de regimul juridic al informației și statutul utilizatorului.

Nivelul accesului utilizatorului datelor SID Semnalări la informația solicitată este stabilit de legislație, în funcție de statutul său juridic și regimul juridic al informației. În cazul depistării neconcordanțelor dintre datele care se conțin în documentele emise în cadrul funcționării SID Semnalări și datele din baza de date a SID Semnalări, informația din baza de date a SID Semnalări se consideră de bază;”

**1.5.** Punctul 9 va avea următorul cuprins:

„**9.** Spațiul funcțional al SID Semnalări reprezintă un set de funcții realizate de module funcționale separate, care interacționează reciproc și sunt integrate și gestionate prin SIIMO, care funcționează ca parte al SID Semnalizări.

În cadrul SID Semnalări sunt realizate următoarele module funcționale:

1) gestiunea semnalărilor urgente și nonurgente parvenite/raportate prin mai multe canale, inclusiv apeluri, petiții online, autosesizări și documente transmise de alte instituții;

2) gestiunea evenimentelor desfășurate în spațiul public cu incidență în domeniul ordinii și securității publice și al fenomenului infracțional sau social;

3) gestiunea legitimărilor cetățenilor și verificărilor auto realizate de angajații Ministerului Afacerilor Interne și de autoritățile administrative și instituțiile din subordinea acestuia, în contextul realizării atribuțiilor funcționale;

4) **dirijare operațională**, destinat gestionării forțelor și mijloacelor disponibile pentru intervenții, inclusiv planificarea, dispunerea și monitorizarea resurselor în timp real;

5) **analiză și raportare**, care permite sistematizarea și analiza datelor privind incidentele, precum și generarea tabloului situațional și a rapoartelor operaționale;

6) **înștiințare a personalului**, care asigură transmiterea notificărilor și alertelor, inclusiv pentru mobilizarea rapidă a resurselor în cazuri de urgență;

7) **administrare și acces**, care asigură gestionarea utilizatorilor, a rolurilor și drepturilor de acces, precum și configurarea nomenclatoarelor utilizate în SID Semnalări.”

**1.6.** Punctul 10 se completează cu subpunctul 4), cu următorul cuprins:

„4) conturul funcțional „Analiza și Dirijarea Operațională” asigură:

a) coordonarea și monitorizarea resurselor în timp real, vizualizarea pe hartă a incidentelor și a resurselor disponibile pentru intervenție;

b) planificarea și gestionarea misiunilor operaționale, alocarea forțelor și mijloacelor în funcție de priorități și nivel de alertă;

c) analiza incidentelor și raportarea operativă pentru factorii de decizie din cadrul Ministerului Afacerilor Interne;

d) gestionarea alertelor și înștiințarea personalului în funcție de nivelurile de urgență stabilite.”

**1.7.** Se completează cu punctul 121, cu următorul cuprins:

„121. Inspectoratul de Management Operațional din subordinea Ministerului Afacerilor Interne este responsabil de administrarea componentei operaționale a SID Semnalări, inclusiv gestionarea și dezvoltarea nomenclatoarelor, elaborarea și administrarea cadrului pentru generarea rapoartelor tipizate, precum și asigurarea funcționalității proceselor operaționale.”

**1.8.** La punctul 22, textul „5 ani” din ultima propoziție se substituie cu textul „10 ani”.

**1.9.** La punctul 25 subpct. 3), cuvântul „transporturilor” se substituie cu cuvântul „vehiculelor”.

**1.10.** Punctul 26 se completează cu un enunț cu următorul cuprins:

„În scopul asigurării interoperabilității și a schimbului de date cu alte sisteme și resurse informaționale de stat, Ministerul Afacerilor Interne înregistrează activele semantice utilizate în Sistemul informațional „Catalogul semantic.”.

**1.11.** Punctul 39 se completează cu textul:

„În cadrul SID Semnalări se asigură generarea și păstrarea înregistrărilor de audit ale securității pentru operațiile de prelucrare a datelor cu caracter personal în condițiile cadrului normativ în materie de protecție a datelor cu caracter personal. SID Semnalări va utiliza funcționalitatea de autentificare doar prin intermediul serviciului electronic guvernamental de autentificare și control al accesului (MPass).

Utilizatorii SID Semnalări vor fi autorizați să acceseze doar blocurile funcționale și datele pentru care au permisiunile necesare, conform rolurilor fiecăruia. Utilizatorii și rolurile acestora vor fi gestionate prin intermediul serviciului MPass. O necesitate importantă legată de securitate este necesitatea păstrării înregistrărilor de audit pentru analiza integrității SID Semnalări și pentru monitorizarea activității utilizatorilor.

SID Semnalări se va baza pe un mecanism de înregistrări de audit dublu (intern și cu utilizarea serviciului electronic guvernamental de jurnalizare (MLog).

**2.** Regulamentul resursei informaționale formate de Sistemul informațional departamental „Evidența semnalărilor și evenimentelor de ordine publică”, aprobat prin Hotărârea Guvernului nr. 859/2023 (Monitorul Oficial al Republicii Moldova, 2023, nr. 462, art. 1118) se modifică după cum urmează:

**2.1.** Punctul 3 se completează cu textul „De asemenea, SID Semnalări include componenta de gestionare a forțelor și mijloacelor necesare intervenției în cadrul evenimentelor de ordine publică, precum și planificarea misiunilor de serviciu ale structurilor Ministerului Afacerilor Interne în cadrul Subsistemului Informațional Integrat al Managementului Operațional(în continuare - SIIMO).”

**2.2.** La punctul 4, după textul „un spațiu unitar departamental” se completează cu textul „ , care include și SIIMO,”.

**2.3.** Se completează cu punctul 201 cu următorul cuprins:

“201.Inspectoratul de Management Operaționaldin cadrul Ministerului Afacerilor Interne este responsabil de administrarea componentelor operaționale ale SIIMO, inclusiv gestionarea nomenclatoarelor, elaborarea și generarea rapoartelor tipizate, monitorizarea fluxului operațional de date și coordonarea activităților specifice de gestionare a incidentelor.”.

**2.4.** Punctul 58 se abrogă;

**3.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU DORIN RECEAN**

Contrasemnează:

Ministrul afacerilor interne Daniella Misail-Nichitin